
                                                  REPUBLIKA E SHQIPËRISË
                                                        BASHKIA POGRADEC
 (
SHPALLJE P
ËR NËPUNËS CIVIL PËR LËVIZJE PARALELE DHE PRANIMIN NË SHËRBIMIN CIVIL
)


	              Pogradec më  11.05.2021
Në zbatim të nenit 22 dhe të nenit 25, të ligjit 152/2013 “Për nëpunësin civil” i ndryshuar, të Vendimit Nr. 243, datë 18/03/2015, “Për pranimin, lëvizjen paralele, periudhën e provës dhe emërimin në kategorinë ekzekutive” të Këshillit të Ministrave, Njësia e Menaxhimit te Burimeve Njerëzore pranë Bashkisë Pogradec shpall proçedurat e lëvizjes paralele dhe të pranimit në shërbimin civil për kategorinë ekzekutive, për pozicionet:

 1 ( një ) pozicion- Specialist për Projektet e Infrastrukturës dhe Planifikimin e Territorit, në Sektorin e Planifikimit Urban dhe Projektimit,  Drejtoria e Kontrollit, Planifikimit dhe Zhvillimit të Territorit, kategoria e pagës IV-a.
 1( një) pozicion- Specialist për  kontrollin e zbatimit të lejave , projekteve dhe dokumentacionit për certificate përdorimi , në Sektorin e Kontrollin të Zhvillimit të Territorit, Drejtoria e Kontrollit, Planifikimit dhe Zhvillimit të Territorit, kategoria e pagës IV-a.

Pozicionet më sipër, u ofrohen fillimisht nëpunësve civilë të së njëjtës kategori për proçedurën e lëvizjes paralele. Vetëm në rast se këto pozicione, në përfundim të proçedurës së lëvizjes paralele, rezultojnë vakante, atëherë janë të vlefshëm për konkurimin nëpërmjet proçedurës së pranimit nga jashtë shërbimit civil. Për të gjitha procedurat (lëvizje paralele dhe pranim nga jashtë shërbimit civil) aplikohet në të njëjtën kohë.
	Afati për dorëzimin e dokumentave për LEVIZJE PARALELE:  21  Maj 2021
Afati për dorëzimin e dokumentave për pranim në SHËRBIMIN CIVIL : 26 Maj  2021


Përshkrimi përgjithësues i punës për pozicionin :
· Specialist për projektet e infrastrukturës dhe planifikimin e territorit:
1.Është punonjës në varësi direkte nga drejtoria e kontrollit, planifikimit dhe zhvillimit të territorit.
2.Hartojnë projekte të ndryshme dhe ia paraqesin eprorit të drejtperdrejtë për konsultim dhe me pas për miratim;
3.Plotësimi me detaje  teknike të projekteve të dorëzuara me qëllim miratimin përfundimtar të tyre;
4.Në bashkëpunim  me specialistë  të ndryshëm marrin masa për hartimin  e planit  vendor të zhvillimit;
5.Ndjekin proçedurat ligjore për hartimin  dhe miratimin e PPV dhe PDV;
6.Prezantojnë në publik  projektet e hartuara si dhe marrin në konsideratë mendimin e tij për  miratimin  përfundimtar  të këtyre projekteve;
7.Kryejnë të gjitha detyrat e tjera të dhëna nga Drejtori që kanë të bëjnë me zbatimin praktik të ligjit për planifikimin e territorit.

1.LËVIZJA PARALELE 
Kanë të drejtë të aplikojnë për këtë proçedurë vetëm nëpunësit civilë të së njëjtës kategori,në të gjitha insitucionet pjesë e shërbimit civil.
1.1 KUSHTET PËR LËVIZJEN PARALELE DHE KRITERET E VEÇANTA 
Kandidatët duhet të plotësojnë kushtet për lëvizjen paralele si vijon: 
a- Të jetë nëpunës civil i konfirmuar, brenda të njëjtës kategori;
b- Të mos ketë masë disiplinore në fuqi;
c- Të ketë të paktën vlerësimin e fundit “mirë” apo “shumë mirë”;
Kandidatët duhet të plotësojnë kërkesat e posaçme si vijon: 
a- Të zotërojnë diplomë të arsimit të lartë;
b- Preferohet të ketë eksperiencë pune, në fushat përkatëse;

1.2 DOKUMENTACIONI, MËNYRA DHE AFATI I DORËZIMIT 
Kandidatët duhet të dorëzojnë dokumentat si më poshtë: 
a- Jetëshkrim i aplikantit;
b- Fotokopje të diplomës
c- Fotokopje e deshmisë së gjuhës së huaj
d- Fotokopje të librezës së punës (të gjitha faqet që vërtetojnë eksperiencën në punë);
e- Fotokopje të letërnjoftimit (ID);
f- Vërtetim të gjendjes shëndetësore; 
g- Vetëdeklarim të gjendjes gjyqësore.
h- Vlerësimin e fundit nga eprori direkt;
i- Vërtetim nga Institucioni që nuk ka masë displinore në fuqi. 
j- Çdo dokumentacion tjetër që vërteton dokumentet e përmendura në jetëshkrimin tuaj;


1.3 REZULTATET PËR FAZËN E VERIFIKIMIT PARAPRAK 

 Në datën 27.01.2021 Njësia e Menaxhimit të Burimeve Njerëzore do të shpallë në faqen zyrtare të internetit, në portalin Shërbimi Kombëtar i Punësimit dhe pranë Zyrës së Punës listën e kandidatëve që plotësojnë kushtet dhe kërkesat e posacme për lëvizjen paralele. Po në të njëjtën datë do të njoftohen nga Njësia e Menaxhimit të Burimeve Njerëzore kandidatët të cilët nuk kanë plotësuar kushtet dhe kërkesat e posaçme

1.4 FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA 
Kandidatët do të vlerësohen në lidhje me:
1.Ligji nr 107/2014 "Për planifikimin dhe zhvillimin e teritorit".
2.Ligji nr 8402, datë 10.9.1998 'Për kontrollin dhe disiplinimin e punimeve të ndërtimit.
3.Ligji nr. 9290, datë 7.10.2004 “Për produktet e ndërtimit”, i ndryshuar;
4.VKM nr. 1055 datë 22.12.2010 “Për vendosjen e oponencës teknike për projektet e veprave të ndërtimit”
5.Vkm nr 408, datë 13.5.2015" Për miratimin e rregullores së zhvillimit të territorit”.
6.Vendim nr .554 , date 18.06.2015 " Për shpalljen e qendrës historike të qytetit të Pogradecit dhe    miratimin e rregullores për administrimin e saj
1.5 MËNYRA E VLERËSIMIT TË KANDIDATËVE PËR LËVIZJEN PARALELE
Kandidatët do të vlerësohen në lidhje me dokumentacionin e dorëzuar: 
Kandidatët për lëvizjen paralele në këto pozicione pune do të vlerësohet si më poshtë:
 1) 40 pikë për dokumentacionin e dorëzuari ndarë në: 
1.1) 20 pikë për përvojën 
1.2) 10 pikë për trajnimet apo kualifikimet e lidhura me fushën përkatëse 
1.3) 10 pikë për çertifikimin pozitiv
 2) 60 pikë intervista me gojë
1.6 DATA E DALJES SË REZULTATEVE TË KONKURIMIT DHE MËNYRA E KOMUNIKIMIT
Në përfundim të vlerësimit të kandidatëve, Njësia e Menaxhimit të Burimeve Njerëzore e Bashkisë Pogradec do të shpallë fituesin në faqen zyrtare dhe në portalin “Shërbimi Kombëtar i Punësimit”. Të gjithë kandidatët pjesëmarrës në këtë procedurë do të njoftohen individualisht në mënyrë elektronike nga NJMBNJ, për rezultatet (nëpërmjet adresës së e-mail).
 (
2. PRANIMI NË SHËRBIMIN CIVIL NË KATEGORINË EKZEKUTIVE
)


Vetëm në rast se nga pozicionet e renditura në fillim të kësaj shpalljeje, në përfundim të procedurës së lëvizjes paralele, rezulton se ende ka pozicione vakante, këto pozicione janë të vlefshme për konkurimin nëpërmjet proçedurës së pranimit në shërbimin civil për kategorinë ekzekutive.
2.1 KUSHTET QË DUHET TË PLOTËSOJË KANDIDATI NË PROCEDURËN E PRANIMIT NE SHERBIMIN CIVIL DHE KRITERET E VEÇANTA
 Për këtë procedurë kanë të drejtë të aplikojnë të gjithë kandidatët jashtë sistemit të shërbimit civil, që plotësojnë kërkesat e përgjithshme sipas nenit 21, të ligjit 152/2013 “Për nëpunësin civil” i ndryshuar. 
Kushtet që duhet të plotësojë kandidati në procedurën e pranimit në shërbimin civil janë:
a- Të jetë shtetas shqiptar;
b- Të ketë zotësi të plotë për të vepruar; 
c- Të zotërojë gjuhën shqipe, të shkruar dhe të folur;
d- Të jetë në kushte shëndetësore që e lejojnë të kryejë detyrën përkatëse;
e- Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
f- Ndaj tij të mos jetë marrë masa disiplinore e largimit nga shërbimi civil, që nuk është shuar sipas ligjit 152/2013 “Për nëpunësin civil” i ndryshuar. 
Kandidatët duhet të plotësojnë kriteret e veçanta si vijon: 
a. Të ketë arsim të lartë në fushën përkatëse.
2.2 DOKUMENTACIONI, MËNYRA DHE AFATI I DORËZIMIT
 Kandidatët që aplikojnë duhet të dorëzojnë dokumentat si më poshtë: 
a- Jetëshkrim i aplikantit;
b- Fotokopje të diplomës ;
c- Fotokopje e dëshmisë së gjuhës së huaj 
d- Fotokopje të librezës së punës (të gjitha faqet që vërtetojnë eksperiencën në punë);
e- Fotokopje të letërnjoftimit (ID); 
f- Vërtetim të gjendjes shëndetësore;
g- Vetëdeklarim të gjendjes gjyqësore.
h- Çdo dokumentacion tjetër që vërteton trajnimet, kualifikimet, arsimim shtesë, vlerësimet
 pozitive apo të tjera të përmendura në jetëshkrimin tuaj;
 
2.3 REZULTATET PËR FAZËN E VERIFIKIMIT PARAPRAK
Në 24  Maj 2021  Njësia e Menaxhimit të burimeve Njerëzore do të shpallë në faqen zyrtare të internetit dhe në portalin “Shërbimi Kombëtar i Punësimit”, listën e kandidatëve që plotësojnë kushtet dhe kërkesat e posaçme. 
2.4 FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI DHE INTERVISTA
 Kandidatët do të testohen me shkrim për njohuritë mbi dokumentet e listuara në pikën 1.4 
Kandidatët gjatë intervistës së strukturuar me gojë do të vlerësohen në lidhje me: 
a- Njohuritë, aftësitë, kompetencën në lidhje me përshkrimin e pozicionit të punës; 
b- Eksperiencën e tyre të mëparshme;
c- Motivimin, aspiratat dhe pritshmëritë e tyre për karrierën.
 2.5 MËNYRA E VLERËSIMIT TË KANDIDATËVE PËR PRANIM NË SHËRBIMIN CIVIL
Kandidatët do të vlerësohen në lidhje me:
a-Vlerësimin me shkrim, deri në 60 pikë;
b- Intervistën e strukturuar me gojë qe konsiston ne motivimin, aspiratat dhe pritshmëritë e tyre për karrierën, deri në 25 pikë; 
c- Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë. 

2.6 DATA E DALJES SË REZULTATEVE TË KONKURIMIT DHE MËNYRA E KOMUNIKIMIT 
Në përfundim të vlerësimit të kandidatëve në datën 28 Maj 2021  , Njësia e Menaxhimit të Burimeve Njerëzore do të shpallë fituesin në stendat e informimit të publikut, në faqen zyrtare të Bashkisë Pogradec dhe në portalin “Shërbimi Kombëtar i Punësimit”. Të gjithë kandidatët pjesëmarrës në këtë procedurë do të njoftohen individualisht në mënyrë elektronike nga Njësia e Menaxhimit të Burimeve Njerëzore, për rezultatet nëpërmjet (adresës së e-mail). Brenda tre ditëve kalendarike nga njoftimi individët kanë të drejtë të paraqesin ankesa me shkrim pranë zyrës së Burimeve Njerëzore.
                                            
              NJESIA E MENAXHIMIT TË BURIMEVE NJERËZORE

